CELEX: 32018R0221
Language: sk
Date: 2018-02-15 00:00:00
Title: Nariadenie Komisie (EÚ) 2018/221 z 15. februára 2018, ktorým sa mení nariadenie Európskeho parlamentu a Rady (ES) č. 999/2001 a nariadenie Európskeho parlamentu a Rady (ES) č. 882/2004, pokiaľ ide o referenčné laboratórium Európskej únie pre prenosné spongiformné encefalopatie (Text s významom pre EHP )

16.2.2018   
            
            
               SK
            
            
               Úradný vestník Európskej únie
            
            
               L 43/6
            
         NARIADENIE KOMISIE (EÚ) 2018/221
   z 15. februára 2018,
   ktorým sa mení nariadenie Európskeho parlamentu a Rady (ES) č. 999/2001 a nariadenie Európskeho parlamentu a Rady (ES) č. 882/2004, pokiaľ ide o referenčné laboratórium Európskej únie pre prenosné spongiformné encefalopatie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho článok 23a písm. m),
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 32 ods. 5,
   keďže:
   
               (1)
            
            
               V nariadení (ES) č. 882/2004 sa stanovujú všeobecné úlohy, povinnosti a požiadavky pre referenčné laboratóriá Európskej únie (EÚ) pre potraviny a krmivá a pre zdravie zvierat. V prílohe VII k danému nariadeniu sú uvedené určené referenčné laboratóriá EÚ vrátane laboratória zodpovedného za prenosné spongiformné encefalopatie (TSE).
            
         
               (2)
            
            
               Nariadením (ES) č. 999/2001 sa stanovuje referenčné laboratórium EÚ pre TSE a jeho konkrétne úlohy.
            
         
               (3)
            
            
               Mandát referenčného laboratória EÚ pre TSE, ktoré sa v súčasnosti nachádza v Spojenom kráľovstve, sa končí 31. decembra 2018 v dôsledku oznámenia Spojeného kráľovstva v súlade s článkom 50 Zmluvy o Európskej únii.
            
         
               (4)
            
            
               Aby sa zabezpečila vysoká kvalita a spoľahlivosť metód na diagnostiku TSE, ako aj ich jednotné uplatňovanie v celej Únii, je nutné zachovať existenciu referenčného laboratória EÚ pre TSE. Komisia teda 29. mája 2017 zverejnila výzvu na predkladanie žiadostí s cieľom vybrať a určiť referenčné laboratórium EÚ pre TSE. Vo výberovom konaní bolo vybrané konzorcium medzi subjektom „Istituto Zooprofilattico Sperimentale del Piemonte Liguria e Valle d'Aosta“ (IZSPLVA) a jeho vedúcim subjektom „Istituto Superiore di Sanità“ (ISS), ktoré by sa teda malo určiť ako referenčné laboratórium EÚ pre TSE.
            
         
               (5)
            
            
               Nariadenie (ES) č. 999/2001 a nariadenie (ES) č. 882/2004 by sa preto mali zodpovedajúcim spôsobom zmeniť.
            
         
               (6)
            
            
               V záujme zabezpečenia kontinuity činnosti referenčného laboratória EÚ pre TSE, a aby sa novourčenému referenčnému laboratóriu EÚ poskytol dostatok času na plnú prevádzku, je vhodné, aby sa opatrenia uvedené v tomto nariadení uplatňovali od 1. januára 2019.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   V kapitole B prílohy X k nariadeniu (ES) č. 999/2001 sa bod 1 nahrádza takto:
   
      
                  „1.
               
               
                  Referenčné laboratórium EÚ pre prenosné spongiformné encefalopatie je konzorcium medzi subjektom „Istituto Zooprofilattico Sperimentale del Piemonte Liguria e Valle d'Aosta“ (IZSPLVA) a subjektom „Istituto Superiore di Sanità“ (ISS) vedené IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Turín
                                       
                                    
                                          Taliansko
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Rím
                                       
                                    
                                          Taliansko“.
                                       
                                    
                        
            
   Článok 2
   V časti I prílohy VII k nariadeniu (ES) č. 882/2004 sa bod 13 nahrádza takto:
   
      
                  „13.
               
               
                  Referenčné laboratórium EÚ pre prenosné spongiformné encefalopatie (TSE)
                  Laboratórium uvedené v kapitole B bode 1 prílohy X k nariadeniu (ES) č. 999/2001.“
               
            
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2019.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 147, 31.5.2001, s. 1.
   
      (2)  Ú. v. EÚ L 165, 30.4.2004, s. 1.